title: A Bizottság (EU) 2019/249 végrehajtási rendelete (2019. február 12.) az általános tarifális preferenciák rendszerének alkalmazásáról szóló 978/2012/EU rendeletnek megfelelően a 2020–2022 közötti időszakra vonatkozóan egyes GSP-kedvezményezett országok tarifális preferenciáinak egyes GSP-áruosztályok tekintetében történő felfüggesztéséről

text:
                  13.2.2019

                  HU

                  Az Európai Unió Hivatalos Lapja

                  L 42/6

         A BIZOTTSÁG (EU) 2019/249 VÉGREHAJTÁSI RENDELETE
         (2019. február 12.)
         az általános tarifális preferenciák rendszerének alkalmazásáról szóló 978/2012/EU rendeletnek megfelelően a 2020–2022 közötti időszakra vonatkozóan egyes GSP-kedvezményezett országok tarifális preferenciáinak egyes GSP-áruosztályok tekintetében történő felfüggesztéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az általános tarifális preferenciák rendszerének alkalmazásáról és a 732/2008/EK tanácsi rendelet hatályon kívül helyezéséről szóló, 2012. október 25-i 978/2012/EU európai parlamenti és tanácsi rendeletre (1) és különösen annak 8. cikke (3) bekezdésére,
         a 978/2012/EU rendelet 39. cikke szerinti általános preferenciális rendszerbizottsággal folytatott konzultációt követően,
         mivel:

                     (1)

                     A 978/2012/EU rendelet 8. cikkének (1) bekezdése alapján az általános preferenciarendszer (GSP) általános előírásainak tarifális preferenciáit fel kell függeszteni olyan, egy adott GSP-kedvezményezett országból származó, valamely GSP-áruosztályba tartozó termékek tekintetében, amelyek esetében az ebből a GSP-kedvezményezett országból az Unióba irányuló behozatal három egymást követő évben vett átlagértéke meghaladja az említett rendelet VI. mellékletében felsorolt határértékeket.

                     (2)

                     A 978/2012/EU rendelet 8. cikkének (2) bekezdése értelmében és a 2012–2014-es naptári évekre vonatkozó kereskedelmi statisztika alapján az (EU) 2016/330 bizottsági végrehajtási rendelet (2) meghatározta azon áruosztályok listáját, amelyek vonatkozásában 2017. január 1-jétől2019. december 31-ig felfüggesztésre kerültek a tarifális preferenciák.

                     (3)

                     A 978/2012/EU rendelet 8. cikkének (3) bekezdése szerint a Bizottságnak háromévente felül kell vizsgálnia ezt a listát, és végrehajtási jogi aktust kell elfogadnia a tarifális preferenciák felfüggesztése vagy újra bevezetése érdekében.

                     (4)

                     A felülvizsgált lista 2020. január 1-jétől három évig alkalmazandó. A lista a 2018. szeptember 1-jétől rendelkezésre álló, a 2015–2017-es naptári évekre vonatkozó kereskedelmi statisztikákon alapul, és figyelembe veszi az említett időpontban hatályos 978/2012/EU rendelet II. mellékletében felsorolt GSP-kedvezményezett országokból származó behozatalokat. Mindazonáltal nem veszik figyelembe azon GSP-kedvezményezett országokból származó behozatalok értékét, amelyek 2020. január 1-jétől már nem részesülnek a 978/2012/EU rendelet 4. cikke (1) bekezdésének b) pontja szerinti tarifális preferenciákból,

               ELFOGADTA EZT A RENDELETET:

            1. cikk
            E rendelet melléklete tartalmazza azon GSP-áruosztályba tartozó termékek listáját, amelyek tekintetében a 978/2012/EU rendelet 7. cikkében említett tarifális preferenciákat az érintett GSP-kedvezményezett országok vonatkozásában felfüggesztik.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2020. január 1-jétől2022. december 31-ig kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. február 12-én.

                  a Bizottság részéről

                  az elnök

               Jean-Claude JUNCKER

            (1)  HL L 303., 2012.10.31., 1. o.

            (2)  A Bizottság (EU) 2016/330 végrehajtási rendelete (2016. március 8.) az általános tarifális preferenciák rendszerének alkalmazásáról szóló 978/2012/EU rendeletnek megfelelően a 2017–2019 közötti időszakra vonatkozóan egyes GSP-kedvezményezett országok tarifális preferenciáinak egyes GSP-áruosztályok tekintetében történő felfüggesztéséről (HL L 62., 2016.3.9., 9. o.).

            MELLÉKLET
            Azon GSP-áruosztályok listája, amelyek tekintetében a 978/2012/EU rendelet 7. cikkében említett tarifális preferenciákat egy adott érintett GSP-kedvezményezett ország vonatkozásában felfüggesztik:

                           A oszlop: az ország neve

                           B oszlop: GSP-áruosztály (a GSP-rendelet 2. cikkének j) pontja)

                           C oszlop: leírás

                        A

                        B

                        C

                        India

                        S-6a

                        Szervetlen és szerves vegyi anyagok

                        S-11a

                        Textilek

                        S-14

                        Gyöngyök és nemesfémek

                        S-15a

                        Vas, acél, valamint vas- és acéláruk

                        S-15b

                        Nem nemesfémek (kivéve vas és acél) és ezekből készült áruk (kivéve vasból és acélból készült áruk)

                        S-17a

                        Vasúti mozdonyok vagy villamos-motorkocsik, vasúti járművek

                        S-17b

                        Gépjárművek, kerékpárok, légi járművek, űrhajók, hajók és csónakok

                        Indonézia

                        S-1a

                        Élő állatok és állati termékek, a halakat kivéve

                        S-3

                        Állati vagy növényi olajok, zsírok és viaszok

                        S-5

                        Ásványi termékek

                        S-9a

                        Fa és faipari termék; faszén

                        Kenya

                        S-2a

                        Élő növények és virágkertészeti termékek


title: A Bizottság (EU) 2019/250 végrehajtási rendelete (2019. február 12.) az (EU) 2016/797 európai parlamenti és tanácsi irányelvvel összhangban a kölcsönös átjárhatóságot lehetővé tevő vasúti rendszerelemekre és alrendszerekre vonatkozó EK-nyilatkozatok és -tanúsítványok sablonjairól, az engedélyezett vasúti járműtípusnak való megfelelőségről szóló nyilatkozat mintájáról és az alrendszerek EK-hitelesítésére szolgáló eljárásokról, valamint a 201/2011/EU bizottsági rendelet hatályon kívül helyezéséről (EGT-vonatkozású szöveg.)

text:
                  13.2.2019

                  HU

                  Az Európai Unió Hivatalos Lapja

                  L 42/9

         A BIZOTTSÁG (EU) 2019/250 VÉGREHAJTÁSI RENDELETE
         (2019. február 12.)
         az (EU) 2016/797 európai parlamenti és tanácsi irányelvvel összhangban a kölcsönös átjárhatóságot lehetővé tevő vasúti rendszerelemekre és alrendszerekre vonatkozó EK-nyilatkozatok és -tanúsítványok sablonjairól, az engedélyezett vasúti járműtípusnak való megfelelőségről szóló nyilatkozat mintájáról és az alrendszerek EK-hitelesítésére szolgáló eljárásokról, valamint a 201/2011/EU bizottsági rendelet hatályon kívül helyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a vasúti rendszer Európai Unión belüli kölcsönös átjárhatóságáról szóló, 2016. május 11-i (EU) 2016/797 európai parlamenti és tanácsi irányelvre (1) és különösen annak 9. cikke (4) bekezdésére, 15. cikke (9) bekezdésére és 24. cikke (4) bekezdésére,
         mivel:

                     (1)

                     A gyártóknak vagy meghatalmazott képviselőiknek, a kérelmezőknek, a bejelentett szervezeteknek és a kijelölt szervezeteknek – a kérelmek Európai Unió Vasúti Ügynöksége (a továbbiakban: Ügynökség), illetve a nemzeti biztonsági hatóság általi értékelésének gördülékenyebbé tétele érdekében és az uniós vasúti rendszer nemzeti biztonsági hatóságok általi felügyeletét megkönnyítendő – a helyhez kötött berendezések üzembe helyezésének engedélyezése iránti kérelmeket és a járművek forgalomba hozatala iránti engedélykérelmeket kísérő dokumentumok céljára harmonizált sablonokat kell használniuk.

                     (2)

                     Az (EU) 2016/797 irányelvben előírt EK-nyilatkozatok kiállítását indokolt megkönnyíteni. Ezen belül indokolt megkönnyíteni különösen a kölcsönös átjárhatóságot lehetővé tevő rendszerelemek EK-megfelelőségi nyilatkozatának, illetve EK-alkalmazhatósági nyilatkozatának, az alrendszerek EK-hitelesítési nyilatkozatának, az alrendszerekre vonatkozó közbenső hitelesítési nyilatkozatnak és az engedélyezett járműtípusnak való megfelelőségről szóló nyilatkozatnak a kiállítását.

                     (3)

                     A kölcsönös átjárhatóságot lehetővé tevő rendszerelemek EK-megfelelőségi tanúsítványának, illetve EK-alkalmazhatósági tanúsítványának, az alrendszerek bejelentett szervezetek által kiállított EK-hitelesítési tanúsítványának és a kijelölt szervezetek által kiállított tanúsítványoknak a sablonját meghatározva indokolt továbbá megkönnyíteni az EK-nyilatkozatot kísérő műszaki dokumentáció létrehozását.

                     (4)

                     Az EK-megfelelőségi nyilatkozatnak, az EK-alkalmazhatósági nyilatkozatnak és az e nyilatkozatokat kísérő dokumentumoknak bizonyítaniuk kell, hogy a kölcsönös átjárhatóságot lehetővé tevő rendszerelemek tekintetében elvégezték a vonatkozó átjárhatósági műszaki előírásokban (ÁME-kben) a megfelelőség és a használatra való alkalmasság értékelésével kapcsolatban meghatározott eljárásokat, továbbá hivatkozásokat kell tartalmazniuk a szóban forgó ÁME-kre és más vonatkozó uniós jogi aktusokra.

                     (5)

                     A kölcsönös átjárhatóságot lehetővé tevő rendszerelemekre vonatkozóan az üzemi tapasztalatok alapján kiadott EK-alkalmazhatósági nyilatkozatot a kölcsönös átjárhatóságot lehetővé tevő rendszerelemek EK-megfelelőségi nyilatkozatát kiegészítő nyilatkozatnak kell tekinteni.

                     (6)

                     A megadandó információk jellegének lehetővé kell tennie, hogy a kölcsönös átjárhatóságot lehetővé tevő rendszerelemek EK-megfelelőségi nyilatkozata és EK-alkalmazhatósági nyilatkozata céljára ugyanazt a sablont lehessen használni.

                     (7)

                     Az alrendszerekre vonatkozó EK-hitelesítési nyilatkozatnak és az azt kísérő dokumentumoknak bizonyítaniuk kell, hogy a vonatkozó hitelesítési eljárások végrehajtása az alkalmazandó uniós jogszabályokkal és a vonatkozó nemzeti szabályokkal összhangban megtörtént, valamint fel kell tüntetniük az irányelvek, az ÁME-k, más vonatkozó uniós jog aktusok és a vonatkozó nemzeti szabályok hivatkozásait.

                     (8)

                     Annak biztosítása érdekében, hogy az alrendszer folyamatosan megfeleljen az alapvető követelményeknek, az EK-hitelesítési nyilatkozatnak tükröznie kell az azt érintő változásokat, és a kérelmezőnek rendelkeznie kell az EK-hitelesítési nyilatkozat folyamatos frissítésére szolgáló eljárásokkal.

                     (9)

                     A módosított alrendszerekre vonatkozó EK-hitelesítési eljárásnak összhangban kell lennie az (EU) 2016/797 irányelv 15. cikkével, valamint a meglévő alrendszerekre és járművekre vonatkozó ÁME-kben meghatározott rendelkezésekkel. Előfordulhat, hogy egy meglévő alrendszert azt megelőzően helyeztek üzembe, hogy az alrendszerekre alkalmazandó lett volna az EK-hitelesítési eljárás, azaz EK-hitelesítési nyilatkozat kiállítása nélkül helyezték üzembe. Az EK-hitelesítési nyilatkozat nélkül üzembe helyezett alrendszerek módosítására vonatkozó EK-hitelesítési eljárást az alrendszer módosított részeire és azoknak az alrendszer nem módosuló részeivel való kapcsolódási pontjaira kell korlátozni. Ezt követően az EK-hitelesítési nyilatkozat kiterjed az egész módosított alrendszerre.

                     (10)

                     Egyetlen sablont kell használni az EK-hitelesítési nyilatkozat és az annak elemeit az alrendszer életciklusa alatt adott esetben befolyásoló módosítások céljára.

                     (11)

                     Az alrendszer közbenső hitelesítési nyilatkozatának, az ahhoz tartozó mellékletnek és az azt kísérő dokumentumoknak bizonyítaniuk kell, hogy az alrendszerre vagy annak egy részére vonatkozó hitelesítési eljárások egy adott szakaszának végrehajtása az alkalmazandó uniós jogszabályokkal és a vonatkozó nemzeti szabályokkal összhangban megtörtént. A szóban forgó dokumentumban fel kell tüntetni továbbá az irányelvek, az ÁME-k, más vonatkozó uniós jogi aktusok és a vonatkozó nemzeti szabályok hivatkozásait.

                     (12)

                     A megadandó információk jellegének lehetővé kell tennie, hogy az alrendszerek bejelentett szervezetek által kiállított EK-hitelesítési tanúsítványa, a kölcsönös átjárhatóságot lehetővé tevő rendszerelemek bejelentett szervezetek által kiállított EK-megfelelőségi tanúsítványa, a kölcsönös átjárhatóságot lehetővé tevő rendszerelemek bejelentett szervezetek által kiállított EK-alkalmazhatósági tanúsítványa és az alrendszerek kijelölt szervezetek által kiállított tanúsítványa céljára ugyanazt a sablont lehessen használni.

                     (13)

                     Az engedélyezett járműtípusnak való megfelelőségről szóló nyilatkozat mellékleteinek bizonyítaniuk kell, hogy a vonatkozó hitelesítési eljárások végrehajtása az alkalmazandó uniós jogszabályokkal és a vonatkozó nemzeti szabályokkal összhangban megtörtént, valamint tartalmazniuk kell az irányelvek, az ÁME-k, más vonatkozó uniós jogi aktusok és a vonatkozó nemzeti szabályok hivatkozásait.

                     (14)

                     2017. december 19-én az Ügynökség ajánlást adott ki az alrendszerek EK-hitelesítési nyilatkozataira, valamint az (EU) 2016/797 irányelv 9. cikkének (4) bekezdésében, 15. cikkének (9) bekezdésében és 24. cikkének (4) bekezdésében említett sablonokra vonatkozóan.

                     (15)

                     A 2008/57/EK európai parlamenti és tanácsi irányelvnek (2) az EK-megfelelőségi nyilatkozatok, illetve EK-alkalmazhatósági nyilatkozatok tartalmát meghatározó IV. mellékletét és az EK-hitelesítési nyilatkozatok tartalmát meghatározó V. mellékletét az (EU) 2016/797 irányelv hatályon kívül helyezi, ezért az érintett rendelkezéseket fel kell váltani.

                     (16)

                     A 201/2011/EU bizottsági rendeletet (3) hatályon kívül kell helyezni.

                     (17)

                     Az ebben a rendeletben előírt intézkedések összhangban vannak az (EU) 2016/797 irányelv 51. cikkének (1) bekezdésében említett bizottság véleményével,

               ELFOGADTA EZT A RENDELETET:

            1. cikk
            Tárgy
            Ez a rendelet meghatározza az alábbiakat:

                        a)

                        a kölcsönös átjárhatóságot lehetővé tevő rendszerelemekre vonatkozó EK-megfelelőségi nyilatkozat, illetve EK-alkalmazhatósági nyilatkozat sablonja az (EU) 2016/797 irányelv 9. cikkének (2) bekezdésében említettek szerint;

                        b)

                        az alrendszerek EK-hitelesítésére szolgáló eljárások részletei és az EK-hitelesítési nyilatkozat sablonja az (EU) 2016/797 irányelv 15. cikkének (9) bekezdésében említettek szerint;

                        c)

                        az alrendszerekre vonatkozó közbenső hitelesítési nyilatkozat sablonja az (EU) 2016/797 irányelv 15. cikkének (9) bekezdésében említettek szerint;

                        d)

                        a kölcsönös átjárhatóságot lehetővé tevő rendszerelemekre vonatkozó megfelelőségi tanúsítvány, illetve alkalmazhatósági tanúsítvány sablonja az (EU) 2016/797 irányelv 9. cikkének (2) bekezdésében említettek szerint és az alrendszerekre vonatkozó hitelesítési tanúsítvány sablonja az említett irányelv 15. cikkének (9) bekezdésében említettek szerint;

                        e)

                        az engedélyezett járműtípusnak való megfelelőségről szóló nyilatkozat mintája az (EU) 2016/797 irányelv 24. cikkének (4) bekezdésében említettek szerint.

            2. cikk
            Fogalommeghatározások
            E rendelet alkalmazásában:
            a)   „EK-megfelelőségi nyilatkozat”: a gyártó vagy meghatalmazott képviselője által egy kölcsönös átjárhatóságot lehetővé tevő rendszerelemre vonatkozóan kiállított nyilatkozat, amelyben a gyártó vagy meghatalmazott képviselője kizárólagos felelőssége mellett nyilatkozik arról, hogy az érintett, kölcsönös átjárhatóságot lehetővé tevő rendszerelem, amelynek tekintetében elvégezték a vonatkozó hitelesítési eljárásokat, megfelel a vonatkozó uniós jogszabályoknak;
            b)   „EK-alkalmazhatósági nyilatkozat”: a gyártó vagy meghatalmazott képviselője által egy kölcsönös átjárhatóságot lehetővé tevő rendszerelemre vonatkozóan kiállított, a szóban forgó rendszerelem EK-megfelelőségi nyilatkozatát kiegészítő nyilatkozat, amelyben a gyártó vagy meghatalmazott képviselője kizárólagos felelőssége mellett nyilatkozik arról, hogy az érintett, kölcsönös átjárhatóságot lehetővé tevő rendszerelem, amelynek tekintetében elvégezték a vonatkozó hitelesítési eljárást, megfelel a vonatkozó ÁME-ban meghatározott alkalmazhatósági követelményeknek;
            c)   „EK-hitelesítési nyilatkozat”: a kérelmező által egy alrendszerre vonatkozóan kiállított nyilatkozat, amelyben a kérelmező kizárólagos felelőssége mellett nyilatkozik arról, hogy az érintett alrendszer, amelynek tekintetében elvégezték a vonatkozó hitelesítési eljárásokat, megfelel a vonatkozó uniós jogszabályokban foglalt követelményeknek és a vonatkozó nemzeti szabályoknak;
            d)   „EK-hitelesítési nyilatkozat nélkül üzembe helyezett alrendszer”: olyan helyhez kötött vagy mobil alrendszer, amelyet még az előtt helyeztek üzembe, hogy a 96/48/EK (4), a 2001/16/EK (5) tanácsi irányelv vagy a 2008/57/EK európai parlamenti és tanácsi irányelvnek megfelelően EK-hitelesítési eljárás lett volna rá alkalmazandó, és így nem rendelkezik EK-hitelesítési nyilatkozattal;
            e)   „közbenső hitelesítési nyilatkozat”: az ÁME-követelmények esetében a kérelmező által kiválasztott bejelentett szervezet, a nemzeti szabályokból eredő követelmények esetében pedig a hitelesítési eljárás valamely szakaszának eredményeit rögzítő kijelölt szervezet által kiállított dokumentum;
            f)   „EK-megfelelőségi tanúsítvány”: bejelentett szervezet által a kölcsönös átjárhatóságot lehetővé tevő rendszerelemeknek a vonatkozó uniós műszaki előírásokhoz képest önmagában vizsgált megfelelőségéről kiállított tanúsítvány;
            g)   „EK-alkalmazhatósági tanúsítvány”: bejelentett szervezet által a kölcsönös átjárhatóságot lehetővé tevő rendszerelemek vasúti környezetben történő használatra való alkalmazhatóságáról kiállított tanúsítvány;
            h)   „hitelesítési tanúsítvány”: egy alrendszerre vonatkozóan a bejelentett szervezet vagy a kijelölt szervezet által – a tervezési szakasztól az alrendszer forgalomba hozatala vagy üzembe helyezése előtti átvételig bezárólag a vonatkozó ÁME-knek, illetve a vonatkozó nemzeti szabályoknak való megfelelés hitelesítése tekintetében – kiállított tanúsítvány, amely magában foglalja a szóban forgó alrendszer ahhoz a rendszerhez való kapcsolódási pontjainak hitelesítését, amelybe integrálják;
            i)   „EK-hitelesítési tanúsítvány”: a bejelentett szervezet által kizárólag egy adott alrendszer vonatkozó ÁME-knek való megfelelésének tanúsítása céljából kibocsátott tanúsítvány;
            j)   „engedélyezett járműtípusnak való megfelelőségről szóló nyilatkozat”: a kérelmező által egy adott jármű tekintetében kiállított nyilatkozat, amelyben a kérelmező kizárólagos felelőssége mellett nyilatkozik arról, hogy az érintett jármű, amelynek tekintetében elvégezték a vonatkozó hitelesítési eljárásokat, megfelel egy engedélyezett járműtípusnak, valamint a vonatkozó uniós jogszabályokban és a vonatkozó nemzeti szabályokban foglalt követelményeknek.
            k)   „ERADIS-azonosító”: a kölcsönös átjárhatóságot lehetővé tevő rendszerelemekre vonatkozó EK-megfelelőségi nyilatkozatok és EK-alkalmazhatósági nyilatkozatok, valamint az alrendszerekre vonatkozó EK-hitelesítési nyilatkozatok azonosítására használt, a VII. melléklettel összhangban megállapított alfanumerikus kód.

            3. cikk
            EK-megfelelőségi nyilatkozat és EK-alkalmazhatósági nyilatkozat

               (1)   A gyártó vagy meghatalmazott képviselője a kölcsönös átjárhatóságot lehetővé tevő rendszerelemek EK-megfelelőségi nyilatkozatának, illetve EK-alkalmazhatósági nyilatkozatának kiállításakor az I. mellékletben meghatározott sablont követi.

               (2)   Az EK-megfelelőségi nyilatkozatot és az EK-alkalmazhatósági nyilatkozatot az Unió egyik hivatalos nyelvén, az azt kísérő dokumentumokéval azonos nyelven kell kiállítani.

            4. cikk
            Az EK-megfelelőségi nyilatkozatot és az EK-alkalmazhatósági nyilatkozatot kísérő dokumentumok
            A kölcsönös átjárhatóságot lehetővé tevő rendszerelemek EK-megfelelőségi nyilatkozatát, illetve EK-alkalmazhatósági nyilatkozatát a következő dokumentumoknak kell kísérniük:

                        a)

                        EK-megfelelőségi tanúsítvány és adott esetben EK-alkalmazhatósági tanúsítvány;

                        b)

                        a 2010/713/EU bizottsági határozat (6) szerinti műszaki dokumentáció.

            5. cikk
            EK-hitelesítési nyilatkozat

               (1)   Az EK-hitelesítési nyilatkozatnak az (EU) 2016/797 irányelv 15. cikkében és IV. mellékletében az alrendszerek tekintetében meghatározott hitelesítési eljárásokból származó információkon kell alapulnia. Az EK-hitelesítési nyilatkozat az uniós jogszabályoknak és – az esetnek megfelelően – a nemzeti szabályoknak való megfelelés hitelesítését tartalmazza.

               (2)   A kérelmező az EK-hitelesítési nyilatkozat kiállításakor a II. mellékletben meghatározott sablont, az eredetileg EK-hitelesítési nyilatkozat nélkül üzembe helyezett alrendszerek esetében pedig a III. mellékletben meghatározott sablont követi.

               (3)   Az EK-hitelesítési nyilatkozatot az Unió egyik hivatalos nyelvén, az azt kísérő dokumentumokéval azonos nyelven kell kiállítani.

            6. cikk
            Hitelesítési eljárás alrendszer módosítása esetén

               (1)   Alrendszer módosítása esetén a kérelmezőnek elemeznie kell a módosítást, és értékelnie kell annak az EK-hitelesítési nyilatkozatra gyakorolt hatását.

               (2)   Amennyiben a szóban forgó módosítás befolyásolja a vonatkozó EK-hitelesítési nyilatkozat valamely elemének érvényességét, a kérelmezőnek frissítenie kell az EK-hitelesítési nyilatkozatot vagy új EK-hitelesítési nyilatkozatot kell kiállítania. Új EK-hitelesítési nyilatkozatot kell kiállítani minden olyan esetben, amikor az (EU) 2016/797 irányelv 18. cikkének (6) bekezdésében és 21. cikkének (12) bekezdésében meghatározott kritériumok alapján új engedélyre van szükség.

               (3)   Amennyiben a módosítás alapvető paramétert érint, a kérelmezőnek fel kell mérnie, hogy a módosított alrendszerre vonatkozóan szükség van-e az (EU) 2016/797 irányelv 15. cikkében és IV. mellékletében meghatározott EK-hitelesítési eljárásra, és szükség esetén el kell végeznie azt.

            7. cikk
            Hitelesítési eljárás EK-hitelesítési nyilatkozat nélkül üzembe helyezett alrendszer módosítása esetén

               (1)   EK-hitelesítési nyilatkozat nélkül üzembe helyezett alrendszer módosítása esetén a kérelmezőnek elemeznie kell a módosítást, és értékelnie kell annak a meglévő tervezési és karbantartási dokumentációra gyakorolt hatását.

               (2)   Amennyiben az alrendszeren olyan módosítást hajtanak végre, amely valamely alapvető paramétert érinti, a kérelmezőnek fel kell mérnie, hogy szükség van-e az EK-hitelesítési eljárásra, és szükség esetén az (EU) 2016/797 irányelv 15. cikkével összhangban el kell végeznie azt.

               (3)   A megfelelőségértékelő szervezet az alrendszernek csak a módosított részeit értékeli, továbbá értékeli az alrendszer nem módosuló részeihez való kapcsolódási pontokat.

               (4)   Az EK-hitelesítési nyilatkozatot a kérelmező az egész alrendszerre vonatkozóan állítja ki, és kizárólagos felelőssége mellett nyilatkozik arról, hogy:

                           a)

                           a módosított rész és az alrendszer nem módosuló részeihez való kapcsolódási pontok tekintetében elvégezték a vonatkozó hitelesítési eljárásokat, és azok megfelelnek a vonatkozó uniós jogszabályoknak és nemzeti szabályoknak;

                           b)

                           a nem módosuló részt a vasúti rendszerben már alkalmazzák, és a vasúti rendszerben történő alkalmazás kezdetétől az EK-hitelesítési nyilatkozat kiállításának időpontjáig a tervezett üzemállapotban tartották.

            8. cikk
            Közbenső hitelesítési nyilatkozat

               (1)   A közbenső hitelesítési nyilatkozatnak ugyanazokon a vonatkozó megfelelőségértékelési modulokon kell alapulnia, mint amelyeket az adott alrendszer hitelesítési tanúsítványának kibocsátásakor használnak.

               (2)   A bejelentett szervezet, illetve a kijelölt szervezet a közbenső hitelesítési nyilatkozat kiállításakor a IV. mellékletben foglalt sablont követi.

               (3)   A közbenső hitelesítési nyilatkozatot az Unió egyik hivatalos nyelvén, az azt kísérő dokumentumokéval azonos nyelven kell kiállítani.

            9. cikk
            Megfelelőségi és alkalmazhatósági tanúsítvány, hitelesítési tanúsítvány
            Az alrendszerekre vonatkozó hitelesítési tanúsítványt, az EK-hitelesítési tanúsítvány, valamint a kölcsönös átjárhatóságot lehetővé tevő rendszerelemek EK-megfelelőségi tanúsítványát, illetve EK-alkalmazhatósági tanúsítványát az V. mellékletben meghatározott sablon alapján kell kiállítani.

            10. cikk
            Engedélyezett járműtípusnak való megfelelőségről szóló nyilatkozat

               (1)   A kérelmező az engedélyezett járműtípusnak való megfelelőségről szóló nyilatkozat kiállításakor a VI. mellékletben meghatározott minta struktúráját követi.

               (2)   Az engedélyezett járműtípusnak való megfelelőségről szóló nyilatkozatot az Unió egyik hivatalos nyelvén, az azt kísérő dokumentumokéval azonos nyelven kell kiállítani.

            11. cikk
            Hatályon kívül helyezés
            A 201/2011/EU rendelet 2019. június 16-án hatályát veszti.
            A 201/2011/EU rendelet melléklete 2020. június 16-ig továbbra is alkalmazandó a 2008/57/EK irányelv 26. cikkének (4) bekezdésében említett típusmegfelelőségi nyilatkozatra azokban a tagállamokban, amelyek az (EU) 2016/797 irányelv 57. cikkének (2) bekezdésével összhangban értesítést küldtek az Ügynökségnek és a Bizottságnak.

            12. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2019. június 16-tól kell alkalmazni azon tagállamokban, amelyek nem küldtek az Ügynökségnek és a Bizottságnak az (EU) 2016/797 irányelv 57. cikkének (2) bekezdése szerinti értesítést.
            A 11. cikket 2019. június 16-tól kell alkalmazni azon tagállamokban, amelyek az (EU) 2016/797 irányelv 57. cikkének (2) bekezdésével összhangban értesítették az Ügynökséget és a Bizottságot a szóban forgó irányelvben az átültetésre vonatkozóan megállapított határidő meghosszabbítására irányuló szándékukról.
            Ezt a rendeletet 2020. június 16-tól valamennyi tagállamban alkalmazni kell.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. február 12-én.

                  a Bizottság részéről

                  az elnök

               Jean-Claude JUNCKER

            (1)  HL L 138., 2016.5.26., 44. o.

            (2)  Az Európai Parlament és a Tanács 2008/57/EK irányelve (2008. június 17.) a vasúti rendszer Közösségen belüli kölcsönös átjárhatóságáról (HL L 191., 2008.7.18., 1. o.).

            (3)  A Bizottság 201/2011/EU rendelete (2011. március 1.) engedélyezett vasúti jármű típusmegfelelőségi nyilatkozatának modelljéről (HL L 57., 2011.3.2., 8. o.).

            (4)  A Tanács 96/48/EK irányelve (1996. július 23.) a nagy sebességű transzeurópai vasúti rendszer kölcsönös átjárhatóságáról (HL L 235., 1996.9.17., 6. o.).

            (5)  Az Európai Parlament és a Tanács 2001/16/EK irányelve (2001. március 19.) a hagyományos transzeurópai vasúti rendszer kölcsönös átjárhatóságáról (HL L 110., 2001.4.20., 1. o.).

            (6)  A Bizottság 2010/713/EU határozata (2010. november 9.) az Európai Parlament és a Tanács 2008/57/EK irányelve alapján elfogadott, az átjárhatósági műszaki előírások keretében alkalmazandó megfelelőségértékelési, alkalmazhatósági és EK-hitelesítési eljárások moduljairól (HL L 319., 2010.12.4., 1. o.).

            I. MELLÉKLET
            A KÖLCSÖNÖS ÁTJÁRHATÓSÁGOT LEHETŐVÉ TEVŐ RENDSZERELEMEKRE VONATKOZÓ EK-MEGFELELŐSÉGI NYILATKOZAT/EK-ALKALMAZHATÓSÁGI NYILATKOZAT SABLONJA

               Kölcsönös átjárhatóságot lehetővé tevő rendszerelemekre vonatkozó EK-megfelelőségi nyilatkozat/EK-alkalmazhatósági nyilatkozat

            EK-nyilatkozat azonosító száma – [ERADIS-azonosító] (1)

            Alulírott gyártó vagy meghatalmazott képviselő

               [Cégnév]

               [Teljes postai cím]

            felelősségem teljes tudatában kijelentem, hogy az alábbi kölcsönös átjárhatóságot lehetővé tevő rendszerelemfn: (2)

               [A kölcsönös átjárhatóságot lehetővé tevő rendszerelem neve/rövid leírása, a kölcsönös átjárhatóságot lehetővé tevő rendszerelem egyedi azonosítása]

            amelyre e nyilatkozat vonatkozik, megfelel a vonatkozó uniós jogszabályoknak, úgymint:

               [Az irányelv(ek) címe(i); az ÁME(-k) címe(i); az európai előírások címe(i)].

            Értékelését az alábbi bejelentett szervezet végezte:

               [Cégnév]

               [Bejegyzési szám]

               [Teljes cím]

            az alábbi jóváhagyás(ok) és/vagy tanúsítvány(ok) alapján:

               [Jóváhagyás(ok), a kiállítás időpontja][Tanúsítvány(ok) száma, a kiállítás időpontja]

            Az alkalmazandó használati feltételek és egyéb korlátozások a következők (3):

               [A használati feltételek és egyéb korlátozások jegyzéke vagy arra mutató hivatkozás]

            A megfelelőség megállapítása céljából a következő eljárások lefolytatására került sor:

               [A gyártó által a kölcsönös átjárhatóságot lehetővé tevő rendszerelem értékeléséhez kiválasztott modulok]

               Mellékletek jegyzéke

               [A mellékletek címe(i) (az EK-megfelelőségi nyilatkozatot/EK-alkalmazhatósági nyilatkozatot kísérő műszaki dokumentáció)] (4)

            Kelt:

               [ÉÉÉÉ/HH/NN]-án/-én.

            Gyártó/meghatalmazott képviselő aláírása

               [Családi név, utónév]

               (1)  A szögletes zárójelben lévő információk a felhasználót hivatottak segíteni a sablon helyes és hiánytalan kitöltésében.

               (2)  A kölcsönös átjárhatóságot lehetővé tevő rendszerelem leírásának lehetővé kell tennie az egyedi azonosítást és a nyomon követést.

               (3)  Használati feltételek és egyéb korlátozások jegyzékére való hivatkozás esetén az engedélyező szerv számára hozzáférést kell biztosítani a jegyzékhez.

               (4)  A 2010/713/EU határozat szerinti műszaki dokumentáció.

            II. MELLÉKLET
            AZ ALRENDSZEREKRE VONATKOZÓ EK-HITELESÍTÉSI NYILATKOZAT SABLONJA

               Alrendszerekre vonatkozó EK-hitelesítési nyilatkozat

            EK-nyilatkozat azonosító száma – [ERADIS-azonosító] (1)

            Alulírott kérelmező

               [Cégnév]

               [Teljes postai cím]

            felelősségem teljes tudatában kijelentem, hogy az alábbi alrendszer (2) tekintetében:

               [Az alrendszer neve/rövid leírása, az alrendszer egyedi azonosítása]

            amelyre e nyilatkozat vonatkozik, elvégezték a vonatkozó hitelesítési eljárásokat, és az megfelel a vonatkozó uniós jogszabályoknak és nemzeti szabályoknak, úgymint:

               [Hivatkozás a következőkre: irányelv(ek), ÁME(-k), vonatkozó nemzeti szabályok].

            Értékelését az alábbi megfelelőségértékelő szervezetek végezték:

                        Bejelentett szervezet:

                           Cégnév

                           Bejegyzési szám

                           Teljes cím

                        Kijelölt szervezet:

                           Cégnév

                           Azonosító szám

                           Teljes cím

                        Értékelő szervezet [kockázatértékelés]:

                           Cégnév

                           Azonosító szám

                           Teljes cím

                  az alábbi tanúsítvány(ok) és/vagy jelentés(ek) alapján:

               [Tanúsítvány(ok) száma(i), jelentés(ek) száma(i), kiállítási dátum(ok)]

            Az alkalmazandó használati feltételek és egyéb korlátozások a következők (3):

               [A használati feltételek és egyéb korlátozások jegyzéke vagy arra mutató hivatkozás]

            A megfelelőség megállapítása céljából a következő eljárások lefolytatására került sor:

               [A kérelmező által az alrendszer hitelesítéséhez kiválasztott modulok]

            Az e nyilatkozatot kísérő műszaki dokumentáció megnevezése:

               [Hivatkozás az alrendszer EK-hitelesítési nyilatkozatát kísérő műszaki dokumentációra az (EU) 2016/797 irányelv 15. cikkének (4) bekezdésével összhangban]

            Hivatkozás a korábbi EK-hitelesítési nyilatkozatra (ha releváns):

               [Igen/Nem]

            Kelt:

               [ÉÉÉÉ/HH/NN]-án/-én.

            A kérelmező aláírása
            Családi név, utónév

               (1)  A szögletes zárójelben lévő információk a felhasználót hivatottak segíteni a sablon helyes és hiánytalan kitöltésében.

               (2)  Az alrendszer leírásának lehetővé kell tennie az egyedi azonosítást és a nyomon követést.

               (3)  Használati feltételek és egyéb korlátozások jegyzékére való hivatkozás esetén az engedélyező szerv számára hozzáférést kell biztosítani a jegyzékhez.

            III. MELLÉKLET
            AZ EREDETILEG EK-NYILATKOZAT NÉLKÜL ÜZEMBE HELYEZETT ALRENDSZEREKRE VONATKOZÓ EK-HITELESÍTÉSI NYILATKOZAT SABLONJA

               Alrendszerekre vonatkozó EK-hitelesítési nyilatkozat

            EK-nyilatkozat azonosító száma – [ERADIS-azonosító] (1)

            Alulírott kérelmező

               [Cégnév]

               [Teljes postai cím]

            felelősségem teljes tudatában kijelentem, hogy az alábbi alrendszeren (2) belül, amelyre e nyilatkozat vonatkozik:

               [Az alrendszer neve/rövid leírása, az alrendszer egyedi azonosítása]

            az alrendszer alábbi módosított része tekintetében:

               [Az alrendszer részeinek neve/rövid leírása]

            elvégezték a vonatkozó hitelesítési eljárásokat, és az megfelel a vonatkozó uniós jogszabályoknak és nemzeti szabályoknak, úgymint:

               [Hivatkozás a következőkre: irányelv(ek), ÁME(-k), vonatkozó nemzeti szabályok].

            Értékelését az alábbi megfelelőségértékelő szervezetek végezték:

                        Bejelentett szervezet:

                           Cégnév

                           Bejegyzési szám

                           Teljes cím

                        Kijelölt szervezet:

                           Cégnév

                           Azonosító szám

                           Teljes cím

                        Értékelő szervezet [kockázatértékelés]:

                           Cégnév

                           Azonosító szám

                           Teljes cím

                  az alábbi tanúsítvány(ok) és/vagy jelentés(ek) alapján:

               [Tanúsítvány(ok) száma(i), jelentés(ek) száma(i), kiállítási dátum(ok)]

            Az e nyilatkozat által érintett alrendszer nem módosuló részét a vasúti rendszerben alkalmazzák, és a vasúti rendszerben történő alkalmazás kezdetétől az EK-hitelesítési nyilatkozat kiállításának időpontjáig a tervezett üzemállapotban tartották.
            Az alkalmazandó használati feltételek és egyéb korlátozások a következők (3):

               [A használati feltételek és egyéb korlátozások jegyzéke vagy arra mutató hivatkozás]

            A megfelelőség megállapítása céljából a következő eljárások lefolytatására került sor:

               [A kérelmező által az alrendszer hitelesítéséhez kiválasztott modulok]

            Az e nyilatkozatot kísérő műszaki dokumentáció megnevezése:

               [Hivatkozás az alrendszer EK-hitelesítési nyilatkozatát kísérő műszaki dokumentációra az (EU) 2016/797 irányelv 15. cikkének (4) bekezdésével összhangban]

            Hivatkozás a korábbi EK-hitelesítési nyilatkozatra (ha releváns):

               [Igen/Nem]

            Kelt:

               [ÉÉÉÉ/HH/NN]-án/-én.

            A kérelmező aláírása
            Családi név, utónév

               (1)  A szögletes zárójelben lévő információk a felhasználót hivatottak segíteni a sablon helyes és hiánytalan kitöltésében.

               (2)  Az alrendszer leírásának lehetővé kell tennie az egyedi azonosítást és a nyomon követést.

               (3)  Használati feltételek és egyéb korlátozások jegyzékére való hivatkozás esetén az engedélyező szerv számára hozzáférést kell biztosítani a jegyzékhez.

            IV. MELLÉKLET
            A KÖZBENSŐ HITELESÍTÉSI NYILATKOZAT SABLONJA

               Közbenső hitelesítési nyilatkozat

            Szám [a dokumentum nyomonkövethetőségét biztosító egyedi ISV azonosító szám] (1)

            Az értékelés tárgya (2):

               [Az alrendszer vagy az alrendszer részének egyedi azonosítása: az alrendszernek vagy egy részének azonosítása és a hitelesítés szakaszai az (EU) 2016/797 irányelv IV. mellékletének 2.2.3. pontjával összhangban]

            A kérelmező, valamint adott esetben a gyártó és a gyártási helyszínek:

               [Név/nevek, cím(ek)]

            Értékelési követelmények:

               [Hivatkozás a következőkre: irányelv(ek), ÁME(-k), az ÁME(-k) alkalmazásának hiánya, vonatkozó nemzeti szabályok, európai előírások, a megfelelés egyéb elfogadható módjai]

            Alkalmazott modul(ok):

               [A kérelmező által az alrendszer vagy az alrendszer egy részének értékelésére kiválasztott modulok, valamint a hitelesítés szakaszai]

            Az értékelés/vizsgálat eredménye:

               [Meg kell adni az értékelési/vizsgálati jelentésre mutató hivatkozást is.]

            Az alkalmazandó használati feltételek és korlátozások a következők (3):

               [A használati feltételek és korlátozások jegyzéke vagy arra mutató hivatkozás]

            A közbenső hitelesítési nyilatkozat melléklete (4) (ha van):

               [Igen/Nem]

            A közbenső hitelesítési nyilatkozatot kísérő dokumentáció:

               [hivatkozás a kísérő dokumentumokra; az értékeléshez használt dokumentumok listája vagy az azokat tartalmazó mappa]

            Érvényesség:

               [A közbenső hitelesítési nyilatkozat érvényességi ideje és érvényességének feltételei]

            Kelt:

               [ÉÉÉÉ/HH/NN]-án/-én.

                           Bejelentett szervezet

                           Aláírás

                           Családi név, utónév

                           [VAGY]

                           Kijelölt szervezet

                           Aláírás

                           Családi név, utónév

                           Cégnév

                           Cégnév

                           Bejegyzési szám

                           Azonosító szám

                           Teljes postai cím

                           Teljes postai cím

                  1[/nn]. oldal

               A közbenső hitelesítési nyilatkozat melléklete [ha van]

            Szám [a közbenső hitelesítési nyilatkozat egyedi azonosító száma]

            Az értékelés tárgya:

               [Az alrendszer vagy az alrendszer részének egyedi azonosítása: az alrendszernek vagy egy részének azonosítása és a hitelesítés szakaszai az (EU) 2016/797 irányelv IV. mellékletének 2.2.3. pontjával összhangban]

            Kelt:

               [ÉÉÉÉ/HH/NN]-án/-én.

                           Bejelentett szervezet

                           Aláírás

                           Családi név, utónév

                           [VAGY]

                           Kijelölt szervezet

                           Aláírás

                           Családi név, utónév

                           Cégnév

                           Cégnév

                           Bejegyzési szám

                           Azonosító szám

                           Teljes postai cím

                           Teljes postai cím

                  n/nn. oldal

               (1)  A szögletes zárójelben lévő információk a felhasználót hivatottak segíteni a sablon kitöltésében.

               (2)  Az alrendszer vagy egy része leírásának lehetővé kell tennie az egyedi azonosítást és a nyomon követést.

               (3)  Használati feltételek és egyéb korlátozások jegyzékére való hivatkozás esetén az engedélyező szerv számára hozzáférést kell biztosítani a jegyzékhez.

               (4)  A közbenső hitelesítési nyilatkozatot célszerű egyoldalas dokumentumként kibocsátani; ha azonban a közbenső hitelesítési nyilatkozathoz kapcsolódó információk nem férnek el egy oldalon, a mellékletben elegendő hely áll rendelkezésre a többi figyelembe veendő lényeges információ megadásához.

            V. MELLÉKLET
            TANÚSÍTVÁNYMINTA

               [EK (1)
               -][Megfelelőségi/Alkalmazhatósági/Hitelesítési] tanúsítvány

            Szám [a tanúsítvány egyedi azonosító száma] (2)

            Az értékelés tárgya (3):

               [A kölcsönös átjárhatóságot lehetővé tevő rendszerelem vagy az alrendszer egyedi azonosítása]

            A kérelmező, valamint adott esetben a gyártó és a gyártási helyszínek:

               [Név/nevek, cím(ek)]

            Értékelési követelmények:

               [Hivatkozás a következőkre: irányelv(ek), ÁME(-k), vonatkozó nemzeti szabályok, európai előírások, a megfelelés egyéb elfogadható módjai]

            Alkalmazott modul(ok):

               [A kérelmező által a kölcsönös átjárhatóságot lehetővé tevő rendszerelem vagy az alrendszer értékelésére kiválasztott modul(ok)]

            Az értékelés/vizsgálat eredménye:

               [Meg kell adni az értékelési/vizsgálati jelentésre mutató hivatkozást is.]

            Az alkalmazandó használati feltételek és korlátozások a következők (4):

               [A használati feltételek és korlátozások jegyzéke vagy arra mutató hivatkozás]

               Melléklet (5) (ha van):

               [Igen/Nem]

            Az ezen [EK (1)-]tanúsítványt kísérő dokumentáció:

               [hivatkozás a kísérő dokumentumokra; az értékeléshez használt dokumentumok listája vagy az azokat tartalmazó mappa]

            Érvényesség:

               [A tanúsítvány érvényességi ideje és érvényességének feltételei]

            Kelt:

               [ÉÉÉÉ/HH/NN]-án/-én.

                           Bejelentett szervezet

                           Aláírás

                           Családi név, utónév

                           [VAGY]

                           Kijelölt szervezet

                           Aláírás

                           Családi név, utónév

                           Cégnév

                           Cégnév

                           Bejegyzési szám

                           Azonosító szám

                           Teljes postai cím

                           Teljes postai cím

                  1[/nn]. oldal

               Az [EK (1)
               -]tanúsítvány melléklete [ha

                  van
                (6)
               ]

            Szám [a tanúsítvány egyedi azonosító száma]

            Az értékelés tárgya:

               [A kölcsönös átjárhatóságot lehetővé tevő rendszerelem vagy az alrendszer egyedi azonosítása]

            Kelt:

               [ÉÉÉÉ/HH/NN]-án/-én.

                           Bejelentett szervezet

                           Aláírás

                           Családi név, utónév

                           [VAGY]

                           Kijelölt szervezet

                           Aláírás

                           Családi név, utónév

                           Cégnév

                           Cégnév

                           Bejegyzési szám

                           Azonosító szám

                           Teljes postai cím

                           Teljes postai cím

                  n/nn. oldal

               (1)  Az „EK” megjelölés csak a bejelentett szervezet által kibocsátott tanúsítványokra vonatkozik, beleértve a bejelentett szervezet és a kijelölt szervezet feladataihoz kapcsolódó tanúsítványokat is, amennyiben ez a kettő ugyanaz a szervezet. Az „EK” megjelölést a kijelölt szervezet által kibocsátott tanúsítványokon el kell hagyni.

               (2)  A szögletes zárójelben lévő információk a felhasználót hivatottak segíteni a sablon helyes és hiánytalan kitöltésében.

               (3)  A kölcsönös átjárhatóságot lehetővé tevő rendszerelem, illetőleg az alrendszer leírásának lehetővé kell tennie az egyedi azonosítást és a nyomon követést.

               (4)  Használati feltételek és egyéb korlátozások jegyzékére való hivatkozás esetén az engedélyező szerv számára hozzáférést kell biztosítani a jegyzékhez.

               (5)  A tanúsítványt célszerű egyoldalas dokumentumként kibocsátani; ha azonban a tanúsítványhoz kapcsolódó információk nem férnek el egy oldalon, a mellékletben elegendő hely áll rendelkezésre a többi figyelembe veendő lényeges információ megadásához.

               (6)  A tanúsítványt célszerű egyoldalas dokumentumként kibocsátani; ha azonban a tanúsítványhoz kapcsolódó információk nem férnek el egy oldalon, a mellékletben elegendő hely áll rendelkezésre a többi figyelembe veendő lényeges információ megadásához.

            VI. MELLÉKLET
            AZ ENGEDÉLYEZETT JÁRMŰTÍPUSNAK VALÓ MEGFELELŐSÉGRŐL SZÓLÓ NYILATKOZAT MINTÁJA

               Engedélyezett járműtípusnak való megfelelőségről szóló nyilatkozat

            Alulírott
            kérelmező
            [Cégnév] (1)

            [Teljes cím]
            felelősségem teljes tudatában kijelentem, hogy a(z) [európai járműszám/előzetesen lefoglalt járműszám/megállapodás szerinti azonosító] (2) számú jármű, amelyre e nyilatkozat vonatkozik,

                        —

                        megfelel a(z) [a járműtípus/-kivitel/-változat ERATV-azonosítója] engedélyezett járműtípusnak,

                        —

                        megfelel az e nyilatkozat mellékleteiben szereplő vonatkozó uniós jogszabályoknak és nemzeti szabályoknak,

                        —

                        átesett az e nyilatkozat kiállításához szükséges valamennyi hitelesítési eljáráson.

               Mellékletek jegyzéke (3)

               [A mellékletek címei]

            Aláírták a következő nevében és megbízásából: [a kérelmező neve].
            Kelt [helyszín], [ÉÉÉÉ/HH/NN]-án/-én.

               [név, beosztás] [aláírás]

               (1)  A szögletes zárójelben lévő információk a felhasználót hivatottak segíteni a sablon helyes és hiánytalan kitöltésében.

               (2)  Meglévő jármű esetében az e nyilatkozat kiállításakor meglévő európai járműszámot (EJSZ) kell használni a jármű azonosítására.
            Új jármű esetében, amennyiben e nyilatkozat kiállításának időpontjában a járműhöz még nem rendeltek előzetesen lefoglalt járműszámot az (EU) 2018/1614 bizottsági végrehajtási határozattal (HL L 268., 2018.10.26., 53. o.) összhangban, a járművet a kérelmező és az engedélyező szerv megállapodása szerinti egyéb azonosítási rendszer alapján kell azonosítani.
            Az említett határozat II. mellékletének 3.2.1.3. pontja értelmében a nyilvántartásba vételkor az előzetesen lefoglalt járműszámot kell EJSZ-ként használni.

               (3)  A mellékletekben szerepeltetni kell az alrendszer(ek)re vonatkozó EK-hitelesítési nyilatkozat(ok) másolatát.

            VII. MELLÉKLET
            AZ EK-NYILATKOZAT AZONOSÍTÓ SZÁMÁNAK FELÉPÍTÉSE ÉS TARTALMA
            A kölcsönös átjárhatóságot lehetővé tevő rendszerelemekre vonatkozó EK-megfelelőségi nyilatkozatok és EK-alkalmazhatósági nyilatkozatok, valamint az alrendszerekre vonatkozó EK-hitelesítési nyilatkozatok 2 betűből és 24 számjegyből álló alfanumerikus kódot kapnak, amelynek a felépítése a következő:

                        OO

                        BBBBBBBBBBBBBB

                        ÉÉÉÉ

                        SSSSSS

                        Országkód
                        (2 betű)

                        A kérelmező nemzeti bejegyzési száma
                        (14 számjegy)

                        Évszám
                        (4 számjegy)

                        Sorszám
                        (6 számjegy)

                        1. szakasz

                        2. szakasz

                        3. szakasz

                        4. szakasz

               1. SZAKASZ – Országkód (2 betű)

            Az országkód az ISO 3166 szabványon alapul.

               2. SZAKASZ – A kérelmező nemzeti bejegyzési száma (14 számjegy)

            A kérelmező nemzeti bejegyzési száma az adott tagállamban a vállalatok nyilvántartásba vételét végző adóhatóság, cégnyilvántartó vagy más hatóság által kiutalt, jogszabályban előírt bejegyzési/azonosító szám.
            Ha ez a szám 14 számjegynél rövidebb, akkor az első számjegyeket – a sorszámhoz hasonlóan – 0-ákkal kell kitölteni.

               3. SZAKASZ – Évszám (4 számjegy)

            Ez a szakasz a dokumentum kiállításának évét jelöli.

               4. SZAKASZ – Sorszám (6 számjegy)

            A sorszám minden kibocsátott nyilatkozat esetében eggyel nő.
            A sorszám minden évben lenullázódik.
            A számlálónak a kibocsátó szervezethez kell kapcsolódnia.


title: A Bizottság (EU) 2019/251 végrehajtási rendelete (2019. február 12.) a Hubei Xinyegang Steel Co., Ltd behozatalára kivetett végleges dömpingellenes vámokról, valamint a Kínai Népköztársaságból származó egyes varrat nélküli vas- vagy acélcsövek behozatalára vonatkozó végleges dömpingellenes vám kivetéséről szóló (EU) 2015/2272 végrehajtási rendelet módosításáról

text:
                  13.2.2019

                  HU

                  Az Európai Unió Hivatalos Lapja

                  L 42/25

         A BIZOTTSÁG (EU) 2019/251 VÉGREHAJTÁSI RENDELETE
         (2019. február 12.)
         a Hubei Xinyegang Steel Co., Ltd behozatalára kivetett végleges dömpingellenes vámokról, valamint a Kínai Népköztársaságból származó egyes varrat nélküli vas- vagy acélcsövek behozatalára vonatkozó végleges dömpingellenes vám kivetéséről szóló (EU) 2015/2272 végrehajtási rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre és különösen annak 266. cikkére,
         tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (a továbbiakban: alaprendelet) (1) és különösen annak 11. cikke (2) bekezdésére,
         mivel:

            HÁTTÉR ÉS A BÍRÓSÁG ÍTÉLETEI

                     (1)

                     A 926/2009/EK tanácsi rendelet (2) végleges dömpingellenes vámokat vetett ki egyes, a Kínai Népköztársaságból származó varrat nélküli vas- vagy acélcsövek behozatalára.

                     (2)

                     2009 decemberében a Hubei Xinyegang Steel Co. Ltd (a továbbiakban: Hubei), a varrat nélküli vas- vagy acélcsövek egyik, a Kínai Népköztársaságban működő exportáló gyártója a 926/2009/EK rendelet megsemmisítése iránti keresetet nyújtott be az Európai Unió Törvényszékéhez. A Törvényszék T-528/09. sz., ügyben, 2014. január 29-én hozott ítéletében (3) megsemmisítette a 926/2009/EK rendeletet olyan mértékben, amennyiben az dömpingellenes vámot vet ki a Hubei által gyártott varrat nélküli vas- vagy acélcsövek exportjára, valamint beszedi az ilyen kivitelekre kivetett átmeneti vámokat.

                     (3)

                     2014 áprilisában több, varrat nélküli vas- és acélcsöveket előállító uniós gyártó fellebbezett az ítélet ellen az Európai Unió Bírósága előtt a C-186/14 P és a C-193/14 P számú ügyekben (4).

                     (4)

                     Időközben, 2015. december 7-én az 1225/2009/EK tanácsi rendelet (5) 11. cikkének (2) bekezdése szerinti hatályvesztési felülvizsgálat kérelmezését követően a Bizottság az (EU) 2015/2272 (6) végrehajtási rendelettel kiterjesztette a Kínai Népköztársaságból származó vas- vagy acélcsövek behozatalára vonatkozó vámokat, ezen belül a Hubei által gyártott varrat nélküli vas- vagy acélcsövekre vonatkozó vámokat.

                     (5)

                     A C-186/14 P és a C-193/14 P számú egyesített ügyekben 2016. április 7-én hozott ítéletében az Európai Unió Bírósága elutasította a Törvényszék ítélete elleni fellebbezést a T-528/09 sz. ügyben, megerősítve ezzel a Törvényszék ítéletét.

                     (6)

                     2016. június 3-án a fent említett ítéletek végrehajtása érdekében a bizottsági szolgálatok törölték a Hubei nevét az A 950 TARIC-kiegészítő kód alá sorolt vállalatok csoportjából, és külön besorolták a C 129 TARIC-kiegészítő kód alá (a továbbiakban: 2016. június 3-i bizottsági határozat). A TARIC-kódra vonatkozó módosítás tükrözte a Hubei által gyártott varrat nélküli vas- vagy acélcsövek behozatalára kivetett végleges dömpingellenes vámok Bíróság általi megsemmisítését.

            A TÖRVÉNYSZÉK ELŐTTI ELJÁRÁS A T-364/16 SZ. ÜGYBEN

                     (7)

                     2016. június 7-én a varrat nélküli vas- vagy acélcsövek több uniós gyártója kérelmet nyújtott be a TARIC-adatbázisban történt változások megsemmisítése iránt. A T-364/16. számú ügyben (7), 2018. október 18-án hozott ítéletében a Törvényszék megsemmisítette a 2016. június 3-i, arra irányuló bizottsági határozatot, hogy törölje a Hubei vállalatot az A 950 TARIC-kiegészítő kód alá sorolt vállalatok jegyzékéből, és a C 129 TARIC-kiegészítő kód alá sorolja.

                     (8)

                     A T-364/16. számú ítéletben a Törvényszék megerősítette, hogy a Bizottság helyesen vélte úgy, hogy a 2016. április 7-i és 2014. január 29-i korábbi ítéleteknek az Európai Unió működéséről szóló szerződés 266. cikke szerinti betartása azt jelentette, hogy az (EU) 2015/2272 végrehajtási rendeletben megállapított dömpingellenes vámokat a továbbiakban nem kell beszedni a Hubei által gyártott termékek után (8).

                     (9)

                     A Törvényszék azonban úgy vélte, hogy a 926/2009/EK rendelet Hubeit érintő részének megsemmisítése nem jelentheti az (EU) 2015/2272 végrehajtási rendelet azon rendelkezéseinek uniós jogrendből való automatikus törlését, amelyeket az Európai Unió bíróságai nem semmisítettek meg (9). Ezért, mivel az (EU) 2015/2272 végrehajtási rendeletet jogszerűnek kell tekinteni, az Európai Bizottságnak azt módosítania vagy hatályon kívül kellett volna helyeznie rendelet útján (10).

            A DÖMPINGELLENES INTÉZKEDÉSEK MÓDOSÍTÁSA

                     (10)

                     A Törvényszék T-364/16. számú ügyben tett megállapításait figyelembe véve és a formai egyenértékűségre vonatkozó szabállyal összhangban az (EU) 2015/2272 végrehajtási rendeletet módosítani kell, oly módon, hogy a Hubeit visszamenőleges hatállyal, az említett rendelet hatálybalépésének időpontjától törlik a Kínai Népköztársaságból származó, varrat nélküli vas- vagy acélcsövek behozatalára vonatkozó dömpingellenes intézkedések hatálya alól.

                     (11)

                     A visszafizetést vagy elengedést az alkalmazandó vámjogszabályoknak megfelelően a nemzeti vámhatóságoknál kell kérelmezni.

                     (12)

                     A Bíróság legújabb ítélkezési gyakorlatára (11) való tekintettel helyénvaló rendelkezni a végleges vámok visszatérítésekor fizetendő késedelmi kamat esetében alkalmazandó kamatlábról. Ez azért szükséges, mert a vámokra vonatkozó hatályos irányadó rendelkezések nem írnak elő ilyen kamatlábat, és a nemzeti szabályok alkalmazása indokolatlanul torzítaná a gazdasági szereplők helyzetét attól függően, hogy melyik tagállamot választják a vámkezelés helyéül.

                     (13)

                     2018. december 13-án a Bizottság nyilvánosságra hozta az (EU) 2015/2272 végrehajtási rendelet annak érdekében történő módosítására irányuló szándékát, hogy a Hubeit töröljék azon vállalatok listájáról, amelyek termékeire dömpingellenes vámot vetettek ki; emellett pedig ismertette az érdekelt felekkel a szóban forgó módosítás alapjául szolgáló indokokat. Észrevétel nem érkezett.

                     (14)

                     Az e rendeletben előírt intézkedések összhangban vannak az (EU) 2016/1036 rendelet 15. cikkének (1) bekezdése értelmében létrehozott bizottság véleményével,

               ELFOGADTA EZT A RENDELETET:

            1. cikk

               (1)   Az Európai Unióba irányuló, a Hubei Xinyegang Steel Co., Ltd. vállalattól származó, érintett termék behozatalára az (EU) 2015/2272 végrehajtási rendelet értelmében kivetett végleges dömpingellenes vámokat vissza kell fizetni, vagy el kell engedni. A visszafizetést vagy elengedést az alkalmazandó vámjogszabályoknak megfelelően a nemzeti vámhatóságoknál kell kérelmezni.

               (2)   Késedelmi kamat fizetésére jogot adó visszatérítés esetén az Európai Központi Bank irányadó refinanszírozási műveleteire alkalmazott, az Európai Unió Hivatalos Lapjának C sorozatában közzétett, az esedékesség napja szerinti hónap első naptári napján érvényes kamatláb egy százalékponttal megnövelt értékének megfelelő késedelmi kamat fizetendő.

            2. cikk
            Az (EU) 2015/2272 i végrehajtási rendelet a következőképpen módosul:

                        1.

                        Az 1. cikk (2) bekezdése helyébe a következő szöveg lép:

                           „(2)   Az (1) bekezdésben meghatározott és az alább felsorolt vállalatok által előállított termékek vámfizetés előtti nettó, uniós határparitáson megállapított árára alkalmazandó végleges dömpingellenes vámtételek a következők:

                                       Vállalat

                                       Dömpingellenes vámtétel (%)

                                       TARIC-kiegészítő kód

                                       Shandong Luxing Steel Pipe Co., Ltd, Qingzhou város, Kínai Népköztársaság

                                       17,7

                                       A949

                                       A mellékletben felsorolt egyéb együttműködő vállalatok

                                       27,2

                                       A950

                                       Minden más vállalat

                                       39,2

                                       A999

                                 Az (1) bekezdésben meghatározott és a Hubei Xinyegang Steel Co., Ltd. által gyártott termékek esetében nem alkalmazandó dömpingellenes vám. A Hubei Xinyegang Steel Co., Ltd vállalat részére megállapított TARIC-kiegészítő kód: C129.”

                        2.

                        A mellékletében szereplő táblázat helyébe a következő táblázat lép:

                                    „Vállalat neve

                                    Település

                                    Hebei Hongling Seamless Steel Pipes Manufacturing Co., Ltd

                                    Handan

                                    Hengyang Valin MPM Co., Ltd

                                    Hengyang

                                    Hengyang Valin Steel Tube Co., Ltd

                                    Hengyang

                                    Jiangsu Huacheng Industry Group Co., Ltd

                                    Zhangjiagang

                                    Jiangyin City Seamless Steel Tube Factory

                                    Jiangyin

                                    Jiangyin Metal Tube Making Factory

                                    Jiangyin

                                    Pangang Group Chengdu Iron & Steel Co., Ltd

                                    Chengdu

                                    Shenyang Xinda Co., Ltd

                                    Shenyang

                                    Suzhou Seamless Steel Tube Works

                                    Suzhou

                                    Tianjin Pipe (Group) Corporation (TPCO)

                                    Tianjin

                                    Wuxi Dexin Steel Tube Co., Ltd

                                    Wuxi

                                    Wuxi Dongwu Pipe Industry Co., Ltd

                                    Wuxi

                                    Wuxi Seamless Oil Pipe Co., Ltd

                                    Wuxi

                                    Zhangjiagang City Yiyang Pipe Producing Co., Ltd

                                    Zhangjiagang

                                    Zhangjiagang Yichen Steel Tube Co., Ltd

                                    Zhangjiagang”

            3. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            A 2. cikket 2015. december 9-től kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. február 12-én.

                  a Bizottság részéről

                  az elnök

               Jean-Claude JUNCKER

            (1)  HL L 176., 2016.6.30., 21. o.

            (2)  A Tanács 926/2009/EK rendelete (2009. szeptember 24.) a Kínai Népköztársaságból származó egyes varrat nélküli vas- vagy acélcsövek behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről (HL L 262., 2009.10.6., 19. o.).

            (3)  A Törvényszék (második tanács) T-528/09. sz., a Hubei Xinyegang Steel Co. Ltd kontra Európai Unió Tanácsa ügyben, 2014. január 29-én hozott ítélete, ECLI:EU:T:2014:35.

            (4)  A Bíróság (második tanács) C-186/14 P és C-193/14 P. számú, ArcelorMittal Tubular Products Ostrava a.s. és mások kontra Hubei Xinyegang Steel Co. Ltd és az Európai Unió Tanácsa kontra Hubei Xinyegang Steel Co. Ltd egyesített ügyekben 2016. április 7-én hozott ítélete, ECLI:EU:C:2016:209.

            (5)  A Tanács 1225/2009/EK rendelete (2009. november 30.) az Európai Közösségben tagsággal nem rendelkező országokból érkező dömpingelt behozatallal szembeni védelemről (HL L 343., 2009.12.22., 51. o.).

            (6)  A Bizottság (EU) 2015/2272 végrehajtási rendelete (2015. december 7.) a Kínai Népköztársaságból származó egyes varrat nélküli vas- és acélcsövek behozatalára vonatkozó végleges dömpingellenes vámnak az 1225/2009/EK tanácsi rendelet 11. cikke (2) bekezdése szerinti hatályvesztési felülvizsgálatot követő kivetéséről (HL L 322., 2015.12.8., 21. o.).

            (7)  A Törvényszék (hetedik tanács) T-364/16. számú, a ArcelorMittal Tubular Products Ostrava a.s. és mások kontra Európai Bizottság ügyben, 2018. október 18-án hozott ítélete, ECLI:EU:T:2018:696.

            (8)  T-364/16. számú ügy, 67. pontja.

            (9)  T-364/16. számú ügy, 65. pontja.

            (10)  T-364/16. számú ügy, 68. pontja.

            (11)  A Bíróság (harmadik tanács) C-365/15. sz., Wortmann kontra Hauptzollamt Bielefeld ügyben 2017. január 18-án hozott ítéletének (EU:C:2017:19) 35–39. pontja.


title: A Bizottság (EU) 2019/291 végrehajtási rendelete (2019. február 19.) az 540/2011/EU végrehajtási rendeletnek az 1-naftil-acetamid, az 1-naftil-ecetsav, az akrinatrin, az azoxistrobin, a fluazifop-p, a fluroxipir, az imazalil, a krezoxim-metil, az oxifluorfen, a prokloraz, a prohexadion, a spiroxamin, a teflutrin és a terbutilazin hatóanyagok jóváhagyási időtartamának meghosszabbítása tekintetében történő módosításáról (EGT-vonatkozású szöveg.)

text:
                  20.2.2019

                  HU

                  Az Európai Unió Hivatalos Lapja

                  L 48/17

         A BIZOTTSÁG (EU) 2019/291 VÉGREHAJTÁSI RENDELETE
         (2019. február 19.)
         az 540/2011/EU végrehajtási rendeletnek az 1-naftil-acetamid, az 1-naftil-ecetsav, az akrinatrin, az azoxistrobin, a fluazifop-p, a fluroxipir, az imazalil, a krezoxim-metil, az oxifluorfen, a prokloraz, a prohexadion, a spiroxamin, a teflutrin és a terbutilazin hatóanyagok jóváhagyási időtartamának meghosszabbítása tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 17. cikke első bekezdésére,
         mivel:

                     (1)

                     Az 540/2011/EU bizottsági végrehajtási rendelet (2) mellékletének B. része meghatározza az 1107/2009/EK rendelet értelmében jóváhagyott hatóanyagokat.

                     (2)

                     Az 1-naftil-acetamid, az 1-naftil-ecetsav, az akrinatrin, az azoxistrobin, a fluazifop-p, a fluroxipir, az imazalil, a krezoxim-metil, az oxifluorfen, a prokloraz, a prohexadion, a spiroxamin, a teflutrin és a terbutilazin anyagok jóváhagyási időtartama 2021. december 31-én lejár.

                     (3)

                     Az e rendeletben foglalt hatóanyagok jóváhagyásának meghosszabbítása iránti kérelmek a 844/2012/EU bizottsági végrehajtási rendeletnek (3) megfelelően benyújtásra kerültek. Ezen anyagok jóváhagyása azonban a kérelmezőn kívül álló okokból valószínűleg még azelőtt lejár, hogy a jóváhagyás meghosszabbításáról döntés születne. Ezért az anyagok jóváhagyási időtartamait az 1107/2009/EK rendelet 17. cikke értelmében meg kell hosszabbítani.

                     (4)

                     mivel 2019 és 2021 között nagyszámú hatóanyag jóváhagyása jár le, az ezek meghosszabbítása iránti kérelmek értékeléséhez szükséges időre és erőforrásokra tekintettel a C(2016) 6104 bizottsági végrehajtási határozat (4) az 1107/2009/EK rendelet 18. cikke alapján létrehozott egy munkaprogramot, amely csoportosítja a hasonló hatóanyagokat, és prioritásokat határoz meg az emberek és az állatok egészségét, valamint a környezetet érintő biztonsági megfontolások alapján.

                     (5)

                     A feltételezett alacsony kockázatú anyagokat a Bizottság C(2016)6104 végrehajtási határozatával összhangban előnyben kell részesíteni. Ezen anyagok jóváhagyását ezért a lehető legrövidebb időtartammal kell meghosszabbítani. Figyelembe véve a felelősségnek és a munkának a referensként és társreferensként közreműködő tagállamok közti megosztását, valamint az értékeléshez és döntéshozatalhoz szükséges, rendelkezésre álló erőforrásokat, a prohexadion hatóanyag esetében ezt az időtartamot indokolt egy évben meghatározni.

                     (6)

                     Azon hatóanyagok esetében, melyek nem tartoznak a Bizottság C(2016) 6104 végrehajtási határozata szerint előnyben részesített kategóriákba, a jóváhagyási időtartamot két vagy három évvel kell meghosszabbítani, amely döntésnél figyelembe kell venni a jelenlegi lejárati időpontot, a 844/2012/EU végrehajtási rendelet 6. cikkének (3) bekezdése szerinti azon követelményt, hogy a hatóanyagokra vonatkozó kiegészítő dokumentációt a jóváhagyás lejárta előtt legkésőbb harminc hónappal kell benyújtani, továbbá a felelősségnek és a munkának a referensként és társreferensként közreműködő tagállamok közti kiegyensúlyozott megosztását és az értékeléshez és döntéshozatalhoz szükséges rendelkezésre álló erőforrásokat. Ezért helyénvaló az 1-naftil-acetamid, az 1-naftil-ecetsav, az akrinatrin, a fluazifop-p, a prokloraz és a spiroxamin hatóanyagok jóváhagyási időtartamát két évvel, valamint az azoxistrobin, a fluroxipir, az imazalil, a krezoxim-metil, az oxifluorfen, a teflutrin és a terbutilazin hatóanyagok jóváhagyási időtartamát három évvel meghosszabbítani.

                     (7)

                     Tekintettel az 1107/2009/EK rendelet 17. cikke első bekezdésében foglalt célra, azokban az esetekben, amikor a 844/2012/EU végrehajtási rendeletnek megfelelő kiegészítő dokumentáció az e rendelet mellékletében meghatározott lejárati időpont előtt legkésőbb 30 hónappal nem kerül benyújtásra, a Bizottság a lejárat időpontjaként vagy az e rendelet hatálybalépése előtt érvényben lévő időpontot, vagy az ez utáni legkorábbi időpontot határozza meg.

                     (8)

                     Tekintettel az 1107/2009/EK rendelet 17. cikkének első bekezdésében foglalt célra, azokban az esetekben, amikor a Bizottság olyan rendeletet fogad el, amelynek értelmében az e rendelet mellékletében említett valamely hatóanyag jóváhagyása nem kerül meghosszabbításra, mivel a jóváhagyás feltételei nem teljesülnek, a Bizottság a lejárat időpontjaként vagy az e rendelet hatálybalépése előtt érvényben lévő időpontot, vagy azon rendelet hatálybalépésének időpontját határozza meg, amelynek értelmében a hatóanyag jóváhagyása nem kerül meghosszabbításra – attól függően, melyik időpont a későbbi. Azokban az esetekben, amikor a Bizottság az e rendelet mellékletében említett valamely hatóanyag jóváhagyásának meghosszabbítására vonatkozó rendeletet fogad el, arra törekszik, hogy – a körülményeknek megfelelően – a lehető legkorábbi alkalmazási időpontot tűzze ki.

                     (9)

                     Az 540/2011/EU végrehajtási rendeletet ezért ennek megfelelően módosítani kell.

                     (10)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Az 540/2011/EU végrehajtási rendelet melléklete e rendelet mellékletének megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. február 19-én.

                  a Bizottság részéről

                  az elnök

               Jean-Claude JUNCKER

            (1)  HL L 309., 2009.11.24., 1. o.

            (2)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

            (3)  A Bizottság 844/2012/EU végrehajtási rendelete (2012. szeptember 18.) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).

            (4)  A Bizottság végrehajtási határozata (2016. szeptember 28.) a 2019-ben, 2020-ban és 2021-ben lejáró hatóanyag-jóváhagyások meghosszabbítása iránti kérelmek értékelésére vonatkozó munkaprogramnak az 1107/2009/EK európai parlamenti és tanácsi rendelet szerinti létrehozásáról (HL C 357., 2016.9.29., 9. o.).

            MELLÉKLET
            Az 540/2011/EU végrehajtási rendelet mellékletének B. része a következőképpen módosul:

                        1.

                        a 4. sor („Azoxistrobin”) hatodik oszlopában („Jóváhagyás lejárta”) megadott dátum helyébe „2024. december 31.” lép;

                        2.

                        az 5. sor („Imazalil”) hatodik oszlopában („Jóváhagyás lejárta”) megadott dátum helyébe „2024. december 31.” lép;

                        3.

                        a 6. sor („Prohexadion”) hatodik oszlopában („Jóváhagyás lejárta”) megadott dátum helyébe „2022. december 31.” lép;

                        4.

                        a 7. sor („Spiroxamin”) hatodik oszlopában („Jóváhagyás lejárta”) megadott dátum helyébe „2023. december 31.” lép;

                        5.

                        a 8. sor („Krezoxim-metil”) hatodik oszlopában („Jóváhagyás lejárta”) megadott dátum helyébe „2024. december 31.” lép;

                        6.

                        a 9. sor („Fluroxipir”) hatodik oszlopában („Jóváhagyás lejárta”) megadott dátum helyébe „2024. december 31.” lép;

                        7.

                        a 10. sor („Teflutrin”) hatodik oszlopában („Jóváhagyás lejárta”) megadott dátum helyébe „2024. december 31.” lép;

                        8.

                        a 11. sor („Oxifluorfen”) hatodik oszlopában („Jóváhagyás lejárta”) megadott dátum helyébe „2024. december 31.” lép;

                        9.

                        a 12. sor („1-naftilacetamid”) hatodik oszlopában („Jóváhagyás lejárta”) megadott dátum helyébe „2023. december 31.” lép;

                        10.

                        a 13. sor („1-naftil-ecetsav”) hatodik oszlopában („Jóváhagyás lejárta”) megadott dátum helyébe „2023. december 31.” lép;

                        11.

                        a 15. sor („Fluazifop-P”) hatodik oszlopában („Jóváhagyás lejárta”) megadott dátum helyébe „2023. december 31.” lép;

                        12.

                        a 16. sor („Terbutilazin”) hatodik oszlopában („Jóváhagyás lejárta”) megadott dátum helyébe „2024. december 31.” lép;

                        13.

                        a 19. sor („Akrinatrin”) hatodik oszlopában („Jóváhagyás lejárta”) megadott dátum helyébe „2023. december 31.” lép;

                        14.

                        a 20. sor („Prokloraz”) hatodik oszlopában („Jóváhagyás lejárta”) megadott dátum helyébe „2023. december 31.” lép.